29/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Expropiacións

RESOLUCION do 14 de xuño de 2010, do Servizo de Infraestruturas da Coruña, pola que se sinala a data para o levantamento de actas previas á ocupación –trámite de urxencia– para a expropiación dos bens e dereitos afectados polo proxecto de mellora da seguridade viaria na estrada AC-550, no treito de concentración de accidentes situado entre o p. k. 98+900 e o p. k. 99+800, clave AC/07/130.06, termo municipal de Porto do Son. O artigo 28 do vixente Estatuto de Autonomía de Galicia establece no seu punto 2.° a competencia da Comunidade Autónoma de Galicia para o desenvolvemento lexislativo e execución da lexislación do Estado en materia de expropiación forzosa. O 28 de xaneiro de 2010, a directora xeral de Infraestruturas, por delegación do conselleiro de Medio Ambiente, Territorio e Infraestruturas, aprobou o proxecto de mellora da seguridade viairia na estrada AC-550, no treito de concentración de accidentes situado entre o p. k. 98+900 e o p. k. 99+800, clave AC/07/130.06, termo municipal de Porto do Son. O 4 de febreiro de 2010, a Xunta de Galicia procedeu a declarar a utilidade pública e urxente á ocupación dos bens e dereitos necesarios a efectos de expropiación para a mencionada obra por Decreto 13/2010, publicado no DOG n.° 32, do 17 de febreiro de 2010. Na súa virtude e en cumprimento do disposto no artigo 52 da vixente Lei de expropiación forzosa de 16 de decembro de 1954 e nos artigos 56 e seguintes do regulamento para a súa aplicación, este servizo, no uso das facultades que lle confire o artigo 98 da mencionada lei, resolveu convocar os titulares de bens e dereitos afectados para que comparezan nos lugares, datas e horas que se citan para proceder ao levantamento das actas previas á ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladaren ao lugar dos predios se o consideran necesario. Concello de Porto do Son Local: Casa do Concello A relación de titulares cos bens e dereitos afectados, cuxa relación inclúese na publicación desta resolución no Diario Oficial de Galicia, así como os planos parcelarios correspondentes estarán expostos no concello de Porto do Son, e no Servizo de Infraestruturas da Coruña, praza Luís Seoane, s/n - 8.ª planta, 15071 A Coruña. Ao dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, DNI, e último recibo da contribución, e poderán ser acompañados, pola súa conta, se o consideran oportuno, dos seus peritos e notario. Así mesmo, e en cumprimento do establecido no artigo 56 do Regulamento da Lei de expropiación forzosa ábrese información pública durante o prazo de 15 días hábiles, contados a partir do seguinte ao da publicación desta resolución no Boletín Oficial del Estado ou ata o momento do levantamento das actas previas á ocupación correspondente, co fin de que os interesados poidan formular por escrito, ante este Servizo de Infraestruturas da Coruña, as alegacións que estimen pertinentes co obxecto de emendar posibles erros que se produciron ao relacionar os bens afectados pola urxente ocupación. A Coruña, 14 de xuño de 2010. O xefe do Servizo de Infraestruturas Asdo.: Antonio N. López Grueiro